APROBACIÓN DEFINTIVA CRÉDITO EXTRAORDINARIO
ADMINISTRACIÓN LOCAL — Municipal — Cangas (Presupostos e cadros de persoal, 28/09/2018)

O Pleno do Concello de Cangas, en sesión ordinaria de data do 27/07/2018, acordou aprobar inicialmente o expediente de modificación de créditos 1/2018 na modalidade de crédito extraordinario financiado con cargo á remanente líquido de Tesourería do exercicio 2017, polo importe de //2.602.959,20 €//. Publicada a súa aprobación inicial no BOPPO nº 155 de data do 13/08/2018 e ao non presentase reclamacións durante o período de exposición pública elévase a definitivo dito acordo ao obxecto da súa publicación no BOPPO de conformidade co disposto no artigo 169.1 do RDL 2/2004 do 5 de marzo, polo que se aproba o Texto Refundido da Lei Reguladora das Facendas Locais por remisión do artigo 179.4 do devandito RDL. En relación co expediente relativo á aprobación do expediente de modificación de créditos núm.1/2018 do Orzamento en vigor, na modalidade de crédito extraordinario financiado con cargo a Remanente Líquido de Tesourería, en aplicación do disposto no artigo 32 da Lei Orgánica 2/2012, en uso das competencias que me confire o artigo 21 da Lei 7/1985, e de acordo co que dispón o artigo 177 do Real Decreto Lexislativo 2/2004, emito a seguinte proposta, con base aos seguintes, PRIMEIRO. Considerando que o Concello de Cangas, de acordo cos datos dimanantes da liquidación aprobada do exercicio 2017, obtivo os seguintes datos económico orzamentarios: Ante esta situación, e de acordo co disposto no artigo 32 da Lei Orgánica 2/2012, o Concello está na obriga de destinar o superávit a reducir os niveis de endebedamento neto, ata o límite do volume de endebedamento, se este fose inferior ao superávit. Dado que se dispón de Remanente Líquido de Tesourería para gastos xerais por importe de 2.366.323,40 euros, de acordo coa liquidación do exercicio 2017 aprobada por este Concello, incóase por esta Alcaldía expediente para a concesión de crédito extraordinario financiado con cargo ao Remanente de Tesourería SEGUNDO. Achégase Informe de Intervención. Visto canto antecede, considérase que o expediente segue a tramitación establecida na Lexislación aplicable, procedendo a súa aprobación inicial polo Pleno, de conformidade co disposto no artigo 177.2 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, e no artigo 22.2. e) da Lei 7/1985, de 2 de abril, Reguladora das Bases do Réxime Local. PRIMEIRO. Aprobar inicialmente o expediente de modificación de créditos do Orzamento en vigor, na modalidade de crédito extraordinario, co número 1/2018, financiado con cargo ao Remanente líquido de Tesourería do exercicio 2017 como segue a continuación: 011/912, Débeda Pública, amortización de préstamos de fóra do sector público, por importe de 2.602.959,20 euros As operación a que se aplicarán as amortizacións anticipadas serán as seguintes: De acordo co anterior, co importe da modificación cancélanse anticipadamente as operacións sombreadas na táboa, amortizando anticipadamente unha parte da operación situada en primeiro lugar da táboa. Estímase como máis vantaxosa a elección destas operacións, de xeito que o aforro para o Concello será inmediato, ao amortizarse totalmente. Esta modificación finánciase con cargo a Remanente Líquido de Tesourería para Gastos Xerais, Concepto 870, Subconcepto 870.00 da clasificación de ingresos. Por tratarse dunha obriga establecida pola Lei 2/2012, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, que desenrola a Lei Reguladora de Facendas Locais en materia de Orzamentos que son: SEGUNDO. Expor este expediente ao público mediante anuncio inserido no Boletín Oficial da Provincia, polo prazo de quince días, durante os cales os interesados porán examinalo e presentar reclamacións ante o Pleno. O expediente considerarase definitivamente aprobado se durante o citado prazo non se presentaron reclamacións; en caso contrario, o Pleno disporá dun prazo dun mes para resolvelas. Contra o presente Acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. En Cangas, na data que se sinala á marxe. Documento asinado electrónicamente. O alcalde-presidente Xosé Manuel Pazos Varela